กระทรวงการต่างประเทศ และบริษัท ปตท. จำกัด (มหาชน) เปิดโอกาสให้กลุ่มผู้พิการทางการได้ยิน ร่วมแสดงความสามารถชงเครื่องดื่มต้อนรับผู้เข้าร่วมประชุมสุดยอดอาเซียนครั้งที่ 35
กระทรวงการต่างประเทศ และบริษัท ปตท. จำกัด (มหาชน) เปิดโอกาสให้กลุ่มผู้พิการทางการได้ยิน ร่วมแสดงความสามารถชงเครื่องดื่มต้อนรับผู้เข้าร่วมประชุมสุดยอดอาเซียนครั้งที่ 35นายภูรี สมิทธิเนตย์ หัวหน้าโครงการ Cafe Amazon for Chane (คาเฟ่ อเมซอน ฟอร์ เเช้น) โครงการธุรกิจเพื่อสังคม บริษัท ปตท.จำกัด (มหาชน) เปิดเผยถึงการดำเนินโครงการส่งเสริมอาชีพและการจ้างงานผู้พิการทางการได้ยิน ว่า โครงการดังกล่าวเริ่มดำเนินการมาตั้งแต่ปี 2561 เพื่อสร้างโอกาสให้กับผู้ด้อยโอกาสกลุ่มต่างๆ มาประกอบอาชีพเป็นบาริสต้าให้บริการเครื่องดื่มในร้าน Cafe Amazon เพื่อให้มีอาชีพประจำสร้างรายได้ โดยเริ่มแรกจากกลุ่มผู้พิการทางการได้ยิน ปัจจุบันได้ให้บริการใน 5 สาขาและในอนาคตมีแผนที่จะเปิดให้บริการอีก 2 สาขา สำหรับจุดแข็งของผู้พิการทางการได้ยิน มีการกระตื้อรือร้นในการทำงานและจะไม่มีการขัดคำสั่งสามารถปฏิบัติตามขั้นตอนกระบวนการได้เป็นอย่างดีที่สำคัญมีกล้ามเนื้อที่แข็งแรง แม้จะมีปัญหาเรื่องการสื่อสารบ้างแต่ไม่ทางร้านก็ไม่ปิดกั้นในการต้อนรับลูกค้าอย่างไรก็ตาม ในการประชุมสุดยอดผู้นำอาเซียน ครั้งที่ 35 และประเทศคู่เจรจา กลุ่มผู้พิการทางการได้ยินจากโครงการดังกล่าว ยังได้รับโอกาสจากกระทรวงการต่างประเทศ ไปให้บริการในงานดังกล่าวด้วย ซึ่งบรรยากาศเป็นไปอย่างสนุกสนาน ในแต่ละวันสามารถให้บริการเครื่องดื่มกว่าพันแก้ว ทำให้ผู้พิการทางการได้ยิน ได้พบกับบุคคลหลากหลายสัญชาติ ซึ่งบริษัท ปตท. จะขยายโครงการลักษณะดังกล่าวไปในอื่นๆ ที่สำคัญทั้งในและต่างประเทศ เนื่องจากภาษามือเป็นภาษาสากล นอกจากนี้ในอนาคต ปตท. เตรียมพัฒนาศูนย์ทักษะผู้พิการในการทำเบเกอรี่เพื่อไปวางจำแหน่ายในร้านที่เป็นเครื่อข่ายในกลุ่มบริษัท ปตท. เป็นการสร้างงานสร้างโอกาสและสร้างอาชีพให้กลุ่มผู้พิการ